Reis-ervarings – toortsie.com
Desember 14, 2021 ~ Toortsie	~ 4 Kommentaar
Augustus 19, 2021 Augustus 21, 2021 ~ Toortsie	~ 22 Kommentaar
Middelpos! In die Roggeveld. Wat 'n verrassing. Dit laat my dink aan Ouplaas waar ek vandaan kom. Daar is 'n hotel en 'n winkel en ek dink 'n polisiestasie. En 'n man wat met bokke boer en teel met boerboelhonde en ongelooflike mooi hoenders.
Dis behoorlike hoenders die, hoor! Skougehalte.
Ek ken hoenders as hoenders en kapokkies as klein hoendertjies. Hier lyk die kapokkies soos hoenders en die hoenders reusagtig soos kalkoene. En blykbaar het ons nog nie eers die regtige mooi hoenders gesien nie. Die broeipare is blykbaar besonders. Hy het blykbaar bloues ook! Sien, ek is glad nie verkeerd met my blou skapie nie!
Julie 2, 2021 ~ Toortsie	~ 14 Kommentaar
April 27, 2021 April 27, 2021 ~ Toortsie	~ 14 Kommentaar
April 1, 2021 ~ Toortsie	~ 21 Kommentaar
Die Krugergeheim is toe nié waar oom Paul sy miljoene begrawe het nie, die Towerinne het mos in elk geval lank gelede daardie geheim ontrafel.
Wat die Transvalers wel vir ons Kapenaars geheim hou, is hoe ongelooflik mooi die wildtuin hierdie tyd van die jaar is. Ons Kapenaars kom mos tradisioneel Junievakansies Kruger Wildtuin toe, ander tye is dit te … te uhm … wat nou weer?
Nadat ons 'n paar jaar gelede in September by die wildtuin was, het ek gesê: van nou af kom ek altyd September. Die veld is só droog, jy sien baie diere. En leeus. Sommer langs die pad. Of dalk was ons net ekstra gelukkig?
Elke keer sê my man dat hy graag wil kom as die veld mooi is. In die reënseisoen. Dan dink ek dat jy min diere sal sien, want die veld is mos dan ruig.
So besluit ons om vir Paasnaweek wildtuin toe te kom. Wat 'n wonderlike verrassing! Wag! Eintlik moet ek nie eers vir julle vertel nie, dan stroom almal van julle in die toekoms in April hierheen en dan is dit vol as ek wil kom. Die veld is onbeskryflik mooi. Dis 'n lushof! Tot Satara, waarvoor ek nooit lief is nie omdat dit altyd so droog is, is lieflik groen.
Hier is heeltemal genoeg diere om ons te vermaak en hulle doen behoorlik moeite om vir ons plesier te verskaf.
Hier is ook heelwat kleintjies (babatjies) wat aanmekaar 'n koor van aaaaauuuu veroorsaak. Die olifante geniet hulleself in die poele wat diep genoeg is sodat hulle sommer kan diep insak daarin. Dis nou sommer poele langs die pad waar daar gewoonlik nie eers water lê nie. Tot die seekoei maak 'n lekker omdraai sodat haar voetjies bo die water uitsteek. Ons verkyk ons aan hulle en geniet elke sekond.
Ek is van voor af verlief op die wildtuin en dink nou by myself dat April beslis die tyd is om hier te wees.
Kyk nou net vir Leeupan. Ek het hom nog nooit so mooi gesien nie. Die vorige keer wat ons huer was, was dit kurkdroog en nie 'n dier in sig nie. 'n Ander keer wat ons hier op 'n bossafari was, is ons te viet om die pan en het ons twee olifante, 'n renoster, buffels en kameelperde raakgeloop.
Het ek gesê dat ek van voor af verlief is op die wildtuin? Ag, dan sê ek dit sommer weer! Hopeloos verlief, dis wat dit is.